description: Два лагера по-време на зимната си подготовка ще проведе отборът на "Нефтохимик". Старши-треньорът на бургаския тим  Христо Янев събира на 9 януари своите футболисти за първа тренировка. До 28 януари "зелените" ще се готвят на местна почва, като в този период ще се...

title: "Нефтохимик" със зимни лагери у нас и в Турция

maintext:
Два лагера по-време на зимната си подготовка ще проведе отборът на "Нефтохимик". Старши-треньорът на бургаския тим Христо Янев събира на 9 януари своите футболисти за първа тренировка. До 28 януари "зелените" ще се готвят на местна почва, като в този период ще се изиграят и две контроли на 17 януари с "Берое" в Стара Загора и на 24 януари с "Поморие" на тренировъчна база "Кампус".
"Нефтохимик" ще проведе един подготвителен лагер в Турция, където тимът ще изиграе и три контроли. Лагерът в Алания ще е от 28 януари до 9 февруари. За сега е уточнен единия съперник за проверка и това е "Тобол" (Казахстан), където настоящия спортен директор на Нефтохимик Станимир Димитров изигра няколко много силни сезона.


description: Индексът на цените на внос в Германия нарасна през ноември на годишна база за първи от четири години насам, което е пореден знак в последно време за наличието на известен инфлационен натиск във водещата европейска икономика, показват данни на немската статистика Destatis. ...

title: Първо повишение на цените на внос в Германия от четири години насам

maintext:
Индексът на цените на внос в Германия нарасна през ноември на годишна база за първи от четири години насам, което е пореден знак в последно време за наличието на известен инфлационен натиск във водещата европейска икономика, показват данни на немската статистика Destatis.
Германските импортни цени нараснаха през ноември с 0,7% спрямо октомври, когато те се повишиха с 0,9% при прогноза за по-сдържан растеж от 0,2 на сто.
На годишна база цените на внос се повишиха с 0,3% (спрямо ноември 2015-а) след спад с 0,6% през октомври и средна прогноза на финансовите пазари за понижение с 0,2 на сто. Това представлява първо нарастване на импортните цени от ноември 2012 година насам.
Импортните цени, без тези за енергия, се увеличиха през ноември с 0,4% спрямо година по-рано след техен спад с 0,7% през предходния месец.
В същото време експортните цени на Германия се повишиха с 0,5% на месечна база след растеж с 0,3% преди месец и нараснаха с 0,3% спрямо година по-рано след спад с 0,1% през октомври.
Днешните по-високи от очакваното данни за импортните цени са факт, след като седмица по-рано Destatis представи окончателни данни за потребителската инфлация (индекса CPI) на Германия през ноември, според които индексът на потребителски цени нарасна за втори пореден месец с 0,8% на годишна база, отбелязвайки най-солиден скок на инфлацията от октомври 2014 година насам.
Вчера немската статистика отчете и изненадващо повишение на ноемврийските производствени цени на годишна база за пръв път от близо три години насам. Индексът PPI, измерваща цените на производител, се повиши с 0,1% спрямо година по-рано, излизайки на позитивна територия за първи път от юни 2013 година насам.

fasttext_language: bg


authors:
Капка Тодорова - Кор. На Вестник
Часа
В Германия
Автор

description: Подозренията срещу тунизиеца Анис Амри, че е извършител на атентата на коледен пазар в Берлин, вече са доказани. На волана на камиона, с който бяха убити 12 души и ранени 48, са открити неговите пръстови отпечатъци.Късно в сряда полицията обяви, че е намерила портфейл с...

title: Доказателства потвърждават, че Анис Амри е извършител на атентата в Берлин

maintext:
Подозренията срещу тунизиеца Анис Амри, че е извършител на атентата на коледен пазар в Берлин, вече са доказани. На волана на камиона, с който бяха убити 12 души и ранени 48, са открити неговите пръстови отпечатъци.
Късно в сряда полицията обяви, че е намерила портфейл с документи на името на Анис под седалката на камиона. Това не е първият случай, в който извършители на атентат биват идентифицирани по остаени от тях лични карти. Документи на терористи са намирани пред кулите близнаци в Ню Йорк след 11-и септември, в камиона от Ница, а сега и в камиона от Берлин.
Фактът, че един терорист ще остави следи към себе си на мястото на атентата, изпълниха мрежата с подозрения към твърдението на полицията. Според обясненията на експерта по борба с тероризма Елмар Тефесен захвърлянето на лични документи се правело с цел да стане ясно кой е извършител на атентата и да няма съмнение, че атаката е ислямистка. Така всички можели да разберат защо и кой убива. От друга страна, организаторите на атентати обещавали на извършителите да се погрижат за фамилията им и подхвърлената лична карта била доказателство, че задачата е изпълнена.
Анис Амри е бил наблюдаван и от разузнаването на САЩ, тъй като германските власти го класифицирали като опасен. Той е бил в черен списък със забрана да се качва на самолети за САЩ.
В същото време стана ясно, че Анис Амри е бил подслушван от известно време и в негов разговор е било засечено желанието му да стане атентатор-самоубиец. То обаче било изречено толкова завоалирано, че нямало улика, която да послужи за законово обосноваване на ареста му, съобщава "Шпигел". Амри бил наблюдаван дълго време, но в началото на декември внезапно изчезнал. Според някои медии тунизиецът се учил да прави бомба сам с инструкции в интернет.
Амри е влязъл в Германия от Италия. Там той поискал първо бежански статут и се представил за преследван египтянин. Тъй като не можел да даде никакви данни за Египет, му отказали статут. Терористът е живял четири години в Италия, където е посещавал училище. Съучениците му обаче разказват, че са се страхували от него, тъй като е тероризирал повечето от тях. Бил е в затвора в Италия, където според семейството му сериозно се променил.
Фамилията на терориста обяви, че ще се откаже от него, ако се докаже замесването му в атентата. Братът на Анис Амри го помоли в телевизионно интервю да се предаде на властите.
Все още се идентифицират кои са жертвите на атентата. Шестима от тях са германци, има също една израелка, една италианка и една украинка, както и полският шофьор на камиона. Сред загиналите има младежи, съобщи полицията.
В Дортмунд четирима души бяха задържани за разпит, тъй като ислямистът е поддържал контакт с тях.
Канцлерът на Германия Ангела Меркел заяви днес, че е горда от спокойната реакция на обществеността след атентата. Сигурна съм, че ще преминем теста, пред който сме изправени, заяви Меркел на пресконференция.
Днес коледният базар на "Брайтшайдплац" до църквата-паметник на Втората световна война в западен Берлин беше отворен отново. Полицията монтира бетонови бариери, за да предотврати повторение на атаката с камион. Берлинчани споделиха, че въпреки атентата не чувстват, че животът им е застрашен.
Чувствам се в безопасност, защото тук има много полицаи. Мисля, че е безопасно, каза една от жените, дошли на покупки на коледния пазар.
Смятам, че е важно, че хората могат отново да излязат навън, че никой не се страхува да излезе и че заедно оставаме силни, обясни жител на Берлин.
През последните два дни говорих с много хора тук, обикновени хора, които бяха дошли, за да положат цветя. Те са гневни, много натъжени, много разтърсени. Но страх - нито веднъж не чух тази дума, подчерта собственикът на заведение на коледния пазар Алекс Кайзер.


description: Руски самолети са се включили в бомбардировките срещу групировката "Ислямска държава" в района на северния сирийски град Ал Баб, съобщиха от турския генерален щаб. Турската армия и поддържани от нея сирийски бунтовници се опитват да овладеят града вече няколко седмици. При...

title: Русия бомбардира със самолети "Ислямска държава“ в Северна Сирия

maintext:
Руски самолети са се включили в бомбардировките срещу групировката "Ислямска държава" в района на северния сирийски град Ал Баб, съобщиха от турския генерален щаб.
Турската армия и поддържани от нея сирийски бунтовници се опитват да овладеят града вече няколко седмици.
При ударите на руската и турската авиация през последното денонощие са били убити близо 40 джихадисти, твърдят официални турски източници. В боевете е загинал и един турски войник.


authors: Здравка Маслянкова - Кор. На Бнр Във В. Търново

description: 238 милиона лева просрочени задължения събраха данъчните от Велико Търново до Видин. Сумата от недобори, внесена в държавния бюджет, е с 13 милиона лева повече от миналата година.Публичните изпълнители към Териториалната данъчна дирекция във Велико Търново успяха да продадат...

maintext:
238 милиона лева просрочени задължения събраха данъчните от Велико Търново до Видин.
Сумата от недобори, внесена в държавния бюджет, е с 13 милиона лева повече от миналата година.
Публичните изпълнители към Териториалната данъчна дирекция във Велико Търново успяха да продадат на два търга с явно наддаване 1000 ниви и земеделски имота на един от най-големите зърнопроизводители в страната. За тях бяха платени близо 5 милиона лева.
Младен Милков и шестима великотърновски данъчни са подсъдими седма година за участие в организирана престъпна група за източване на 9 милиона лева ДДС. Делото беше върнато от Специализирания съд на прокуратурата.
От продажба на имущество на длъжници данъчните от Велико Търново до Видин са събрали тази година близо 7 милиона лева.


description: „Дойче банк“ и министерството на правосъдието на САЩ уредиха разногласията си за ролята на финансовата институция във финансовата криза от 2008 година.За да отстрани един от рисковете, които тегнат над баланса й през тази година, най-голямата германска банка се съгласи да...

title: „Дойче банк“ и министерството на правосъдието на САЩ се споразумяха

maintext:
„Дойче банк“ и министерството на правосъдието на САЩ уредиха разногласията си за ролята на финансовата институция във финансовата криза от 2008 година.
За да отстрани един от рисковете, които тегнат над баланса й през тази година, най-голямата германска банка се съгласи да плати глоба от 3 милиарда и 100 милиона долара заради манипулации с ценни книжа, допринесли за кризата. Още 4 милиарда и 100 милиона ще бъдат платени като компенсации на американските й клиенти.
Споразумението не засяга текущите разследвания срещу „Дойче Банк“ по подозрения за манипулиране на валутни курсове и нелегални транзакции от Русия.


description: Печатът в Русия представя различни версии за катастрофата на руския самолет в Черно море на 25 декември. Приоритетна според "Комерсант" засега е версията за грешка на пилотите, решили "прекалено енергично" да наберат височина при излитането на машината от Сочи. Заради...

title: Акценти от чуждестранния печат

maintext:
Печатът в Русия представя различни версии за катастрофата на руския самолет в Черно море на 25 декември. Приоритетна според "Комерсант" засега е версията за грешка на пилотите, решили "прекалено енергично" да наберат височина при излитането на машината от Сочи. Заради грешно избрания ъгъл на атака самолетът изгубил скорост, докоснал с опашка водата, разпаднал се и потънал. Вестникът открил и очевидец - граничар от бреговата охрана, наблюдавал инцидента от катер, плаващ в морето. Той сравнява положението на самолета преди удара с мотоциклет, вдигнат от водача на задно колело. Федералната служба за сигурност разполага с видеозапис от момента на падането, отбелязва "Росийская газета", напомняйки и други версии като попадане на предмети в двигателя или зареждане с некачествено гориво. Общо шест версии разглежда "Московский комсомолец", добавяйки към вече изредените сблъсък на самолета с птици и неблагоприятни метеорологични условия. Вестникът обаче помества и аргументи, опровергаващи всяка от тях.
Нова вълна от данъци и по-високи цени на основни стоки и услуги в Гърция се задават от 1 януари 2017 г., съобщават местните издания. От Нова година бензинът скача с 3 евроцента за литър. Дизелът поскъпва с 8 евроцента за литър. С десет евроцента пък се увеличава и втечненият природен газ. Цигарите също поскъпват, тъй като от 1 януари влиза в сила и специалният данък върху потреблението на тютюневите изделия, информират изданията.


description: Изтича поредният краен срок всички общински детски площадки за игра на открито и закрито да бъдат обезопасени по европейски стандарти. Срокът не се отнася само до общинските детски площадки за игра, а касае всички места за игра, включително в заведения, търговски центрове, на...

title: Ивайло Сиркаров: Детските площадки се изграждат само кампанийно преди избори

maintext:
play
pause
stop
mute
unmute
max volume / Интервю на Ирина Недева с Ивайло Сиркаров Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Ивайло Сиркаров
Изтича поредният краен срок всички общински детски площадки за игра на открито и закрито да бъдат обезопасени по европейски стандарти. Срокът не се отнася само до общинските детски площадки за игра, а касае всички места за игра, включително в заведения, търговски центрове, на летища, в болници и други, уточни в интервю за "Хоризонт" ландшафтният архитект, управител на РоСпа България.Организацията е клон на английската организация RoSPA (The Royal Society for the Prevention of Accidents - Кралско дружество за предотвратяване на злополуки), основана през 1916 година за подпомагане на органите и структурите на държавно и местно ниво за повишаване на безопасността на обществените места. В момента РоСпа е най-голямата обществена организация в света, която се занимава с безопасността в различните обществени сфери.
Сиркаров открои кампанийното сертифициране на детските площадки и занемаряването им с времето след тяхното построяване като двата най-големи проблема.
Има по-осезаема дейност, свързана с площадките за игра, в годините на местни избори, няколко месеца преди самите избори. Три години и нещо не се пипа нищо и се задържат средства, а в последните два месеца преди изборите се изисква от строители, и не само, да се свърши работа, която би следвало да бъде свършена за целия мандат от четири години. Не се отнася само за детските площадки. Същото е за тротоари, улично осветление, подлези. Това са фактите.
Дават се много малко пари за поддръжката за тези скъпи съоръжения. Няма устойчиво развитие и липсва стратегия как да бъдат управлявани тези места, подчерта Ивайло Сиркаров относно текущото поддържане на детските площадки и цялостната визия за местата за игра. След встъпването на новия главен архитект на София в длъжност се планира изработването на стратегия за местата за игра, допълни той.
Непознаването на нормативната база според Ивайло Сиркаров е много често срещан проблем при изграждането на детските площадки. Така възложителят дава параметри в разрез с нормативната уредба, проектантът работи въз основа на тези погрешно зададени параметри, а строителят също реализира грешно площадката:
Тези пари са дадени на вятъра, защото тя не може да бъде въведена в експлоатация.
Темата в детайли слушайте в звуковия файл.


authors:
Миглена Иванова
Автор

description: Как празнуват Коледа в Гватемала разказва гватемалецът Фернандо Морган: По принцип Коледата при нас се отбелязва с богослужение според католическите традиции, въпреки че напоследък много силно се чувства влиянието и на протестантската църква. За Бъдни вечер се събира цялото...

title: Как празнуват Коледа в Гватемала и Бенин

maintext:
play
pause
stop
mute
unmute
max volume / Репортаж на Миглена Иванова за предаването ''Събота 150'' Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Как празнуват Коледа в Гватемала разказва гватемалецът
По принцип Коледата при нас се отбелязва с богослужение според католическите традиции, въпреки че напоследък много силно се чувства влиянието и на протестантската църква. За Бъдни вечер се събира цялото семейство. Самата Коледа, т.е. 25 декември, в Гватемала не се отбелязва. По традиция седмица преди това се украсява коледното дърво, което боядисваме в бяло или сребристо и го украсяваме с коледна украса, но през последните години под влияние на САЩ тази традиция постепенно изчезва.
Бенин е една малка страна в Западна Африка и често оставаща в сянката на Нигерия и Гана. По Коледа по улиците на Бенин обикалят групи от дечица, подобно на нашите коледарчета. За атмосферата на празника разказва Петя Апово, българка, която от години живее там:
Вече от няколко дни децата са с много празнично настроение. Някои от тях носят маски, а други влизат в ролята на оркестър. Няма нужда от много сложни инструменти – само една метална кутия и няколко вилици.
В звуковия файл можете да чуете целия репортаж на Миглена Иванова.


authors:
Юлияна Корнажева
Автор

description: Природният газ да поскъпне с около 5 на сто от началото на следващата година. Това предложение на енергийния регулатор ще бъде обсъдено днес. При подобно увеличение на цените на синьото гориво не се налага скок на парното и топлата вода. Скокът на петрола през последните месеци...

title: Днес се обсъжда предложението за 5-процентно поскъпване на газа догодина

maintext:
Природният газ да поскъпне с около 5 на сто от началото на следващата година. Това предложение на енергийния регулатор ще бъде обсъдено днес. При подобно увеличение на цените на синьото гориво не се налага скок на парното и топлата вода.
Скокът на петрола през последните месеци оказа влияние върху цените на природния газ, които също тръгнаха нагоре. Според разчетите на "Булгаргаз" това налага повишение от близо 13,5 процента на синьото гориво. С тези изчисления обаче не са съгласни експертите на енергийния регулатор и те предлагат поскъпването на природния газ да е с около 5 на сто от януари.
Цената на горивото се определя на всеки три месеца, а окончателно решение с колко да скочи газът, Комисията за енергийно и водно регулиране ще вземе в последния работен ден на тази година.


authors:
Даниела Бенишева
Автор

description: 120-годишната Национална художествена академия ще има нов корпус, който трябва да бъде изграден до месец април 2019 година. Реализирането му ще подобри качеството на образователната среда, в това е категоричен архитект Стефан Добрев, автор на проекта. Всъщност настоящият проект...

title: Арх. Стефан Добрев: Модерната архитектура е стари сгради, "написани" със съвременен език

maintext:
play
pause
stop
mute
unmute
max volume / Крайният срок за изпълнение е 26 април 2019 година Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
120-годишната Национална художествена академия ще има нов корпус, който трябва да бъде изграден до месец април 2019 година. Реализирането му ще подобри качеството на образователната среда, в това е категоричен архитект Стефан Добрев, автор на проекта.
Всъщност настоящият проект има предистория. По думите на арх. Добрев преди 11 г. - през 2005 е направен национален конкурс за разширение и реконструкция на Националната художествена академия. Участват 26 проекта, а неговият - тогавашен и съответно настоящ проект е одобрен единодушно от журито, съставено от хора, ревностни пазители на културно-историческото наследство.
Поради стечение на обстоятелствата проектът не е изпълнен. Сега предстои поетапната му реализация.
Архитект Стефан Добрев пояснява, че новият корпус ще бъде на ъгъла на бул. Васил Левски и ул. "Оборище", като основната сграда на Художествената академия, която е и паметник на културата на този етап няма да бъде засегната от новия строеж. В новия учебен корпус на Художествената академия ще бъдат изградени 3 лекционни зали, 16 ателиета, компютърна зала, библиотека с книгохранилище. Общата стойност е 2 999 600 лв., от които 2 549 660 лв са финансирани от Европейския фонд за регионално развитие, а 449 940 лв. са национално съфинансиране.


description: Учебната година в училището в Хитрино трябва да започне на 5 януари, заяви заместник-министърът на образованието Диян Стаматов. По думите му в училището ще влезе и голяма група психолози. Те ще помагат на учениците да преодолеят посттравматичния стрес след взривовете на жп...

title: Диян Стаматов: Учебната година в училището в Хитрино трябва да започне на 5 януари

maintext:
Учебната година в училището в Хитрино трябва да започне на 5 януари, заяви заместник-министърът на образованието Диян Стаматов.
По думите му в училището ще влезе и голяма група психолози.
Те ще помагат на учениците да преодолеят посттравматичния стрес след взривовете на жп гарата.
По данни на директора на училището по сградата няма сериозни разрушения след инцидента.


description: Турският футболен клуб "Трабзонспор" не се е отказал от привличането на полузащитника на "Спартак" (Москва) Ивелин Попов. Ръководството на състава води преговори за трансфера и е готов да даде 5-6 милиона евро за българина. За подписа на играча настоява старши треньорът...

title: "Трабзонспор" предлага между 5 и 6 милиона евро за Ивелин Попов

maintext:
Турският футболен клуб "Трабзонспор" не се е отказал от привличането на полузащитника на "Спартак" (Москва) Ивелин Попов. Ръководството на състава води преговори за трансфера и е готов да даде 5-6 милиона евро за българина. За подписа на играча настоява старши треньорът на "Трабзонспор" Ерсун Янал.
Самият Ивелин Попов не иска и да чуе за подобна възможност и на няколко пъти заяви, че предпочита да остане в "Спартак" и да се бори за титлата в Русия. През този сезон Попов има 14 мача за "Спартак" във всички турнири с 2 гола и 2 асистенции.


description: Скарлет Йохансон оглави класацията на сп. "Форбс" за най-доходоносните кинозвезди през 2016 г. благодарение на ролите си в "Първият отмъстител: Войната на героите" и "Аве, Цезар", съобщи Ройтерс. Приходите от филмите със Скарлет Йохансон в киносалоните по света са...

title: Скарлет Йохансон е най-доходоносната кинозвезда за 2016 г.

maintext:
Скарлет Йохансон оглави класацията на сп. "Форбс" за най-доходоносните кинозвезди през 2016 г. благодарение на ролите си в "Първият отмъстител: Войната на героите" и "Аве, Цезар", съобщи Ройтерс.
Приходите от филмите със Скарлет Йохансон в киносалоните по света са 1,2 милиарда щатски долара. "Първият отмъстител: Войната на героите" донесе 1,15 милиарда долара. С "Аве, Цезар" актрисата изпревари Крис Еванс и Робърт Дауни младши, с които играе заедно в блокбастъра. "Първият отмъстител: Войната на героите" оглави световната боксофис класация.
На четвърто място е австралийската актриса Марго Роби с 1,1 милиарда долара благодарение на филмите "Отряд самоубийци" и "Легендата за Тарзан".
Британката Фелисити Джоунс влезе в класацията на сп. "Форбс" за първи път благодарение на ролите си в "Rogue One: История от Междузвездни войни", "Ад" и "Часът на чудовището". Тя е на девето място.
Сп. "Форбс" прави изчисленията на базата на продажбите на билети за киносалоните в целия свят за филмите на водещите холивудски актьори. Класацията не обхваща анимации като "Търсенето на Дори". Този филм на "Дисни" е на второ място по приходи по света тази година с 1,02 милиарда долара.
Информацията е на БТА.


authors:
Георги Петровски
Автор

description: Нов тежък грипен щам ни разболява масово. А(H3N2) – „Хонконг“ върлува из цялата страна и оставя на легло болните поне за 3-4 дни, обяснява епидемиолози пред ТРУД. Според експертите в момента А – „Хонконг“ е набрал мощ и се намира в своя пик, откакто е открит за първи...

title: Здраве и стил на живот - избрано от печата

maintext:
Нов тежък грипен щам ни разболява масово. А(H3N2) – „Хонконг“ върлува из цялата страна и оставя на легло болните поне за 3-4 дни, обяснява епидемиолози пред ТРУД. Според експертите в момента А – „Хонконг“ е набрал мощ и се намира в своя пик, откакто е открит за първи път през 2014 г. Именно той преобладава у нас, като броят на болните расте значително през третата седмица на декември и се очаква тенденцията да продължи. Националният консултант по епидемиология проф. Мира Кожухарова уточни през 50-ата седмица на годината – между 12 и 18 декември, болните от остри респираторни инфекции и грип в страната нарастват и са били 141 души на 10 000. Отначало като че лекарите са били заблудени, че грипът се бави, защото и в европейските страни не е имало нищо, и у нас е нямало никакви изолирани грипни вируси. През последната работна седмица обаче в Балчик обяви грипна ваканция, а заболеваемостта в Хасковско, Пловдивско и Габровско остава изключително висока, такава е в София.
Хората остават на легло по 3-4 дни и препоръката на лекарите е да не се опитваме да караме болестта на крак. Ден преди да се разболеем, вече предаваме вируса и в стая с други 9 души ще заразим поне трима от тях.
Виж повече
Много магазини в страната фалират, пише СТАНДАРТ. В края на 2015 г. търговските обекти за продажба на дребно са били 115 936 броя, сочат данните на НСИ. Като за година броят им намалява с 3770. Това не е драстичен спад - броят на магазините пада само с 3,15% за година. Но фалиращите магазини реално са много повече. Просто на мястото на затворения магазин често се отваря нов в опита на хората да стартират свой бизнес. Но тъй като общият брой на обектите за търговия намалява, явно фалиращите магазини са повече от отваряните.
Намалява броят на магазините от почти всички сфери на икономиката. Например общият брой на магазините за храни, напитки и тютюневи изделия е паднал от 44 806 през 2014 г. до 43 166 в края на 2015 г. Като намалява броят както на неспециализираните магазини, в които се продават разнообразни храни, така и тези в които има например само плодове и зеленчуци, хляб, риба или алкохол. Най-голям спад обаче има в обектите за продажба на алкохолни и безалкохолни напитки. Увеличават се само бензиностанциите и обектите за продажба на вестници, книги и книжарски стоки.
Виж повече
Тапите по бул. "Патриарх Евтимий" приключват напролет, информира СЕГА. „Очакваме през април да приключат работите, да се ремонтира трасето и да се отвори движението там", съобщи кметът на София Йорданка Фандъкова. През януари-февруари пък се очаква да бъде пуснато движението и по локалните платна на бул. "Цар Борис III". Ул. "Житница" обаче ще остане затворена до края на 2017 г.
От 15 януари Столичната община започва работа по временна организация на движението по част от бул. "Владимир Вазов". Стеснен до август 2019 г. ще бъде участъкът му от ул. "Черковна" до ул. "Тодорини кукли". Движението там ще се извършва двупосочно в южното платно от тролеи и от автомобили. От 1 февруари се очаква да започне същинското строителство на метростанцията, която ще свързва кв. "Левски" с центъра. През есента на 2018 г. се очаква да пристигнат влаковете за третия метродиаметър, който ще свързва кв. "Левски" с кв. "Горна баня".
Виж повече
Пещерата "Божиите очи" привлича над 100 хил. Посетители годишно, научаваме от МОНИТОР. . Толкова са гостите в община Луковит, а обектът е водещата атракция за района. Истинското име на пещерата е Проходна, но уникалното са естествените отвори на тавана с еднаква бадемовидна форма, наречени окна. Обектът представлява най-високият пещерен свод в България, който достига 45 м, а дължината й е 262 м. Достъпна е през цялата година, а за посещенията не се плащат такси и не е необходима специална екипировка и водач. Макар че най-предпочитаният сезон за посещения е лятото, при влажно време обаче посетителите може да се натъкнат и на „сълзи“.
Друга забележителност е геопарк "Искър – Панега", който представлява екопътека с дължина 8 км. По нея са разположени дървени мостове и платформи над река Златна Панега. Има заслон за над 200 души с огнище и приготвени дърва за ползване, няколко атрактивни беседки, които служат и като площадки за наблюдение на дивата природа. Екопътеката започва от Луковит и стига до „Божиите очи“ в Карлуково.
Виж повече
Прочутото мъжко хоро в Калофер кандидатства за списъка на ЮНЕСКО, съобщава 24 ЧАСА. . "Вековният ритуал отговаря на изискванията на Световната организация за културно наследство и ние сме твърдо решени през 2017 г. да направим постъпки", обяви кметът на града Румен Стоянов. Според него така обичаят ще бъде популяризиран по целия свят. Той припомни, че този обичай е люлка на българщината и е емблема не само на града на Ботев, но и на цяла България.. Категоричен е, че по никакъв начин няма да се правят нововъведения в ритуала, защото най-важно било да се запази автентичният му вид.


description: Наричат ги „източноевропейските U2“. "Океан ельзи", най-известната украинска рокгрупа направи коледен подарък на феновете си и изнесе двучасов концерт в София навръх Рождество Христово. Бандата избра българската столица за последна за годината спирка от световното им...

title: Святослав Вакарчук: Когато войната е на прага ти, не можеш да отделиш музиката от политиката

maintext:
play
pause
stop
mute
unmute
max volume / Интервю на Валерия Николова със Святослав Вакарчук Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Наричат ги „източноевропейските U2“. "Океан ельзи", най-известната украинска рокгрупа направи коледен подарък на феновете си и изнесе двучасов концерт в София навръх Рождество Христово. Бандата избра българската столица за последна за годината спирка от световното им турне, а следващото им излизане на сцена ще е през февруари в Австралия. В началото на идната година "Океан ельзи" ще свири и в "Медисън Скуеър Гардън". Концертите на "Океан ельзи" се превръщат в незабравими спектакли и заради уникалното съчетание между славянска мелодичност и мощно рок звучене. Групата, създадена през 1994 година, е емблематична със своите дълбоки текстове, уникалния си музикален стил и впечатляващо присъствие на сцената. Феноменално за украинска група е да има толкова фенове по цял свят, при положение, че всичките й текстове са на украински език.
В дискографията си "Океан ельзи" имат девет самостоятелни албума. От оригиналния състав на групата, която се събира за първи път през 1992 година, са останали вокалистът и автор на музика и текстове Святослав Вакарчук и барабанистът Денис Глинин. Останалите членове на групата са Денис Дудко - баскитара, Милош Елич - клавишни и аранжименти, както и китаристът Владимир Опсеница.
Святослав Вакарчук е един от активистите на Оранжевата революция, участва в събитията на Майдана в Киев, има висше образование по международна икономика и е кандидат на физико-математическите науки. Избира музиката за свое призвание, а според класация на всекидневника "Кореспондент" е сред стоте най-влиятелни и известни личности в Украйна.
41-годишният Святослав Вакарчук даде специално интервю за БНР. Пред "Хоризонт" той сподели, че откакто на територията на Украйна се води война, това се отразява и на музиката, която пише:
Някои казват, че музиката не бива да се смесва с политиката. Но истината е, че когато войната е в родината ти, не става дума за правене на музика и политика, а за твоето всекидневие. Не ви пожелавам да го изпитате. Един ден четеш за това в книгите и смяташ, че живееш в миролюбива нация, идва следващият ден и всичко е различно…Много е трудно да свикнеш с това. Опитваме се да осъзнаем това от три години и не се получава. Не става дума за правене на музика и политика, а за твоя живот.
Споделя с усмивка, че не знае нито една българска дума, но вече веднъж е бил в България и споменът за това пътуване е много съкровен.
Цялото интервю със Святослав Вакарчук слушайте в звуковия файл.


description: Като цяло посоката на развитието на руско-турските отношения е възходяща, а темповете са добри. Много е важно дали едни отношения се институционализират, а при руско-турските отношения това е така. Този коментар направи в предаването "Нещо повече" Мариян Карагьозов от...

title: Мариян Карагьозов: Руско-турските отношения се развиват възходящо

maintext:
play
pause
stop
mute
unmute
max volume / Интервю на Людмила Железова с Мариян Карагьозов Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Мариян Карагьозов
Като цяло посоката на развитието на руско-турските отношения е възходяща, а темповете са добри. Много е важно дали едни отношения се институционализират, а при руско-турските отношения това е така. Този коментар направи в предаването "Нещо повече"от Института по балканистика към БАН. Карагьозов е бакалавър по близкоизточни изследвания от Нов български университет.
Към атентата срещу руския дипломат Андрей Карлов биха могли да имат отношение всички сили, които нямат интерес от сближаването на турските и руските позиции по сирийската криза, посочи Мариян Карагьозов. Той акцентира върху многокомпонентните отношения между Русия и Турция в областта на туризма, търговията, енергетиката, строителството. Това са двата най-големи съседа на ЕС, а отношенията на европейските страни с тях са подчинени на много фактори, подчерта той, разделяйки страните в Европа с отношение към интеграцията на Турция на три групи - едните „против“, другите "за", а в третата група постави страните с колебливо отношение.
В Турция социолозите отчитат обществена консолидация около фигурата на президента Реджеп Ердоган, допълни Карагьозов:
Социолозите отчитат повишаване на доверието и на подкрепата както за Партията на справедливостта и развитието, така и лично за фигурата на президента. През следващата година силната фигура в турския вътрешнополитически живот ще бъде президентът Ердоган.
Анализирайки убийството на руския посланик в Анкара, Мариян Карагьозов изтъкна, че извършителят по-скоро е искал да се представи за ислямист, без реално да е такъв.Цялото интервю слушайте в звуковия файл.


description: Благотворителната кампания „Избери, за да помогнеш” набира средства за изграждането на Спасителен център за животни в беда край Бургас. Проектът е на фондация "Приятели на животните", която спасява десетки бездомни кучета и котки и се грижи за тях. Почти ежедневно...

title: Набират средства за кризисен център за бездомни животни край Бургас

maintext:
play
pause
stop
mute
unmute
max volume / Репортаж на Стефка Бакърджиева от Радио Бургас Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Благотворителната кампания „Избери, за да помогнеш” набира средства за изграждането на Спасителен център за животни в беда край Бургас.
Проектът е на фондация "Приятели на животните", която спасява десетки бездомни кучета и котки и се грижи за тях. Почти ежедневно сигнали за блъснати от автомобили, изоставени или гладуващи животни идват от спешния номер 112. Месечно през регистрите на организацията преминават над 40 четириноги, като през есенно-зимния период броят им се увеличава. Тези животни се нуждаят от бърза и адекватна помощ, но средствата не достигат.
Фондацията инициира проект "Прегърни уличен герой", свързан с лечението, кастрацията, ваксинирането, чекирането, подготвянето на животното - от поемането му от улицата до осиновяването му от бъдещия собственик.
Всеки, който желае да помогне може да изпрати SMS с текст DMS HELP на номер 17 777 за всички мобилни оператори. Цената на едно съобщение е 1 лев.


description: Данъчни служители осъществяват нелегално счетоводни услуги, съобщи в "Преди всички" председателят на Института на професионалните счетоводители Евгени Руйков. По думите му, много фирми разчитат, че са защитени от проблеми, след като данъчен служител им води...

maintext:
play
pause
stop
mute
unmute
max volume / Интервю на Марта Младенова с Евгени Руйков Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Данъчни служители осъществяват нелегално счетоводни услуги, съобщи в "Преди всички" председателят на Института на професионалните счетоводители Евгени Руйков. По думите му, много фирми разчитат, че са защитени от проблеми, след като данъчен служител им води счетоводството:
НАП признава, че има сред техни служители, които чрез подставени лица, чрез роднини, на практика осъществяват счетоводни услуги, което им е забранено.
Евгени Руйков увери, че заедно с Националната агенция за приходите се работи по прекратяване на тази практика. Една от положителните мерки от догодина е възможността бизнесът сам да поправя пропуски в декларирането и плащането на задълженията си:
Счетоводителят трябва да убеди шефа си да коригира грешките, да си внесе данъкът, иначе би следвало данъчна ревизия, което е доста тромава процедура, скъпа – и за данъчната администрация, и за бизнеса.
Цялото интервю можете да чуете в звуковия файл.


description: Елица Костова се наложи над Виктория Томова с 6:1, 3:6, 6:4 в българския сблъсък от първия кръг на квалификациите на „Brisbane International“. По този начин победителката стартира новия сезон успешно и увеличи победите си в преките двубои срещу тази съперничка на 3:0. През първата част...

title: Елица Костова победи Виктория Томова в Бризбейн

maintext:
Елица Костова се наложи над Виктория Томова с 6:1, 3:6, 6:4 в българския сблъсък от първия кръг на квалификациите на „Brisbane International“.
По този начин победителката стартира новия сезон успешно и увеличи победите си в преките двубои срещу тази съперничка на 3:0.
През първата част Костова бе по-добрата на корта и заслужено поведе безпроблемно 6-1. Развръзката обаче не настъпи толкова лесно, защото Томова вкара срещата в трети решаващ сет след 6-3.
Първият брейк дойде на сметката на Елица, която дръпна 3-1 гейма, но не удържа преднината си – 3-3. В десетия гейм Костова имаше мачбол на подаване на опонентката си, но не успя да го материализира. При втория обаче се справи.
За класирането за втори кръг на пресявките, където българката ще играе с Катерина Бондаренко, Елица Костова си спечели 18 точки за световната ранглиста, където е №136. За Томова, която е 155-а, останаха 13 точки.


description: Земетресение с магнитуд 7,7 по Рихтер е регистрирано на около 200 километра от крайбрежието на Чили. Дълбочината на епицентъра е 15 км. Има предупреждение за възможни вълни цунами на разстояние до хиляда километра от епицентъра на земетресението.Чилийските власти разпоредиха...

title: Земетресение с магнитуд 7,7 по Рихтер на около 200 километра от крайбрежието на Чили

maintext:
Земетресение с магнитуд 7,7 по Рихтер е регистрирано на около 200 километра от крайбрежието на Чили.
Дълбочината на епицентъра е 15 км.
Има предупреждение за възможни вълни цунами на разстояние до хиляда километра от епицентъра на земетресението.
Чилийските власти разпоредиха евакуация на крайбрежните райони в близост до епицентъра.


description: През днешната азиатска търговия цените на "черното злато" се понижиха слабо в резултат на данни, показващи изненадващо добър ръст на американските петролни запаси през последната седмица. Въпреки това известно отстъпление, петролът продължава да се търгува близо до...

title: Солиден ръст на американските петролни запаси ограничи поскъпването на черното злато

maintext:
През днешната азиатска търговия цените на "черното злато" се понижиха слабо в резултат на данни, показващи изненадващо добър ръст на американските петролни запаси през последната седмица.
Въпреки това известно отстъпление, петролът продължава да се търгува близо до неговите най-високи нива от година и половина насам, тъй като инвеститорите са в очакване на началото на новата година, когато трябва да влезе в сила договореното от основните производители от и извън ОПЕК съкращаване на добивите с около 1,8 млн. барела на ден.
Късно снощи Американският петролен институт (API) отчете изненадващо голямо нарастване на петролните запаси в САЩ за седмицата до 23-ти декември с цели 4,2 млн. барела, докато прогнозите бяха за тяхно понижение с между 1,5 и 2,0 млн. барела. В същото време обаче запасите на бензин се понижиха с 2,8 млн. барела, а запасите на петролни дестилати - с 1,7 млн. барела и това ограничи негативния ценови ефект от данните за петролните запаси.
Фючърсите с доставка през февруари 2017-а година на американския лек суров петрол се понижиха за кратко към 53,52 долара за барел, преди обаче да отскочат обратно към 54,00 долара, след като по-рано през вчерашната търговия те поскъпнаха към 54,37 долара - недалеч от техния връх около 54,40 нивото (най-високо ниво от юли 2015-а година), достигнат на 13-ти декември.
Аналогичните фючърси на петрола сорт брент пък се понижиха малко под 56,00 долара за барел, след което обаче отново поскъпнаха обратно към 56,50 нивото с поглед към върха от 27-и декември около 57,15 долара - най-високо ниво от октомври 2015-а година.
Петролът поскъпна с около 50% през настоящата година, след като в самото нейно начало цените удариха най-ниски нива от повече от десетилетие насам, понижавайки се за кратко под 30 долара за барел. Основен двигател за възходящото движение на "черното злато" към най-високи нива от година и половина насам беше постигнатото споразумение между водещите производители от и извън ОПЕК за съкращаване на тяхното производство от началото на 2017-а година с около 1,8 млн. барела на ден, ограничавайки по този начин глобалното свръхпредлагане с около 2 на сто.
Междувременно стана ясно, че комисията, състояща се от представители от и извън ОПЕК, която ще следи за изпълнението на споразумението, ще се срещне във Виена на 21-ви и 22-ри януари догодина, обяви кувейтският петролен министър Есам ал-Марзук. Това се възприема като знак, че сделката са съкращаване на производството вероятно ще бъде изпълнявана стриктно.
Повечето търговци очакват относително тънка и вяла търговия до края на настоящата последна за годината седмица, въпреки че не изключват някои по-резки движения при цените на февруарските фючърси на петрол сорт брент с оглед на техния падеж в четвъртък. По-късно днес се очакват и официални данни на Енергийната информационна агенция за петролните запаси в САЩ през последната седмица.


description: Директорът на Регионална дирекция "Пожарна безопасност и защита на населението" - Шумен комисар Иван Иванов получи почетно отличие за доблест и заслуги. Знакът бе връчен от вицепремиерът и министър на вътрешните работи в оставка Румяна Бъчварова на кратка церемония в...

title: Отличиха служителите, участвали в спасителната операция в Хитрино

maintext:
Директорът на Регионална дирекция "Пожарна безопасност и защита на населението" - Шумен комисар Иван Иванов получи почетно отличие за доблест и заслуги. Знакът бе връчен от вицепремиерът и министър на вътрешните работи в оставка Румяна Бъчварова на кратка церемония в Шумен. Наградата е за проявен професионализъм по време на спасителната операция за отстраняване на последиците от възникналия тежък инцидент на 10 декември в село Хитрино.
На мероприятието присъстваха и премиерът в оставка Бойко Борисов, кметът на Шумен Любомир Христов, кметът на Хитрино Нуридин Исмаил, служители на шуменската полиция и пожарна.
Положението в Хитрино бе такова, че можеше да го няма селото, а и половината от вас. Всички трябва да са много горди с вас, каза по време на церемонията Бойко Борисов.
700 служители на МВР са наградени с парична награда за работата си по време на инцидента в Хитрино. Кметът на Хитрино Исмаил обяви, че на сесия на Общинския съвет са гласувани допълнителни парични награди за хората от МВР, помагали по време на инцидента, в размер на 20 хиляди лева.


description: Френският нападател на английския "Арсенал" Оливие Жиру заяви, че е говорил няколко пъти с Арсен Венгер, за да разбере, защо не играе. От началото на сезона Жиру има 16 мача и шест гола за "артилеристите".В последната среща на "Арсенал" срещу "Уест Бромич" той...

title: Оливие Жиру на разговор с Венгер

maintext:
Френският нападател на английския "Арсенал" Оливие Жиру заяви, че е говорил няколко пъти с Арсен Венгер, за да разбере, защо не играе. От началото на сезона Жиру има 16 мача и шест гола за "артилеристите".
В последната среща на "Арсенал" срещу "Уест Бромич" той вкара три минути преди края и донесе успеха.
"Говорих с шефа, имахме няколко дискусии заедно и той ми обясни, защо не бях започвал титуляр много време. Да се надяваме, че нещата ще променят за мен. Винаги трябва да бъдеш на ниво, за да играеш във Висшата лига. Всеки трябва да чака своя шанс", заяви Оливие Жиру.


authors:
Мария Мира Христова
Автор

description: Противопоставянето между индивидуалната свобода и колективното право винаги е взривоопасно и има опасност да отведе до масов военен конфликт. С политолога Христо Панчугов в ранния утринен ефир търсим успокоителните нотки от изборите в буквален и преносен смисъл на България и...

title: Изборите на 2016 отмъщават на елитите и липсата на класа

maintext:
play
pause
stop
mute
unmute
max volume / Коментар на политолога Христо Панчугов Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Противопоставянето между индивидуалната свобода и колективното право винаги е взривоопасно и има опасност да отведе до масов военен конфликт. С политолога Христо Панчугов в ранния утринен ефир търсим успокоителните нотки от изборите в буквален и преносен смисъл на България и света през 2016.И ако у нас „синьото“ в партийния си вариант отказва да реши уравнението за България в полза на решение без политическа криза и така влиза в тона на реакцията на премиера в оставка Бойко Борисов, който импулсиовно или не, но обвърза резултатите от президентските избори с оставка на ръководеното от него правителство, то по света... Ах, светът...Сред най-съществените световни избори и според политолога Христо Панчугов изгряват Brexit и президентските избори в САЩ. Последните – заради Доналд Тръмп. Първите – заради решението за излизане на Великобритания от ЕС.Къде са приликите и разликите между България и света и дали наистина сме едно глобално село, в което започва реденето на чисто нов пъзел, образът на който обаче засега остава загадка. Защо елитите носят вина на Запад, а липсата на класа в политиката – на Изток? Има ли изход без преминаването на политическата в икономическа криза – отговор на този и други въпроси в звуковия файл.


description: Събитията от отминаващата година хвърлиха сянката на съмнение за бъдещето, заяви кралят на Белгия Филип в обръщението си към нацията за Коледа и Нова година. Белгийският държавен глава почете в словото си жертвите от атентатите в Брюксел през март. Той отбеляза, че днес...

title: Събитията от 2016-а хвърлиха сянката на съмнение за бъдещето, заяви кралят на Белгия в обръщението си за Коледа

maintext:
Събитията от отминаващата година хвърлиха сянката на съмнение за бъдещето, заяви кралят на Белгия Филип в обръщението си към нацията за Коледа и Нова година.
Белгийският държавен глава почете в словото си жертвите от атентатите в Брюксел през март. Той отбеляза, че днес младите се опасяват за бъдещето на децата си, както и от факта, че те и наследниците им ще живеят по-зле от своите предци.
Мнозина са притеснени за работата си, доходите си, сигурността си. Чувството на несигурност и дори на гняв може да доведе до загуба на доверие в институциите, добави кралят.


description: С благотворителната кампанията на Министерство на земеделието и храните „Купи жива елхичка, помогни на дете” бяха събрани общо 15 000 лева, съобщиха от ведомството. Парите ще бъдат дарени за лечението на петгодишно момиченце, което страда от тежко онкологично заболяване и се...

title: С благотворителната кампанията „Купи жива елхичка, помогни на дете” бяха събрани общо 15 000 лева

maintext:
С благотворителната кампанията на Министерство на земеделието и храните „Купи жива елхичка, помогни на дете” бяха събрани общо 15 000 лева, съобщиха от ведомството.
Парите ще бъдат дарени за лечението на петгодишно момиченце, което страда от тежко онкологично заболяване и се нуждае от скъпи животоспасяващи интервенции в Германия.


description: Израелският премиер Бенямин Нетаняху обвини американския държавен секретар Джон Кери, че показва предубеждение към еврейската държава. Нетаняху упрекна Кери, че в момент, в който целият Близък изток е обхванат от пламъци, той произнася силно критична реч срещу Израел, и го...

title: Бенямин Нетаняху осъди речта на Джон Кери за Близкия изток

maintext:
Израелският премиер Бенямин Нетаняху обвини американския държавен секретар Джон Кери, че показва предубеждение към еврейската държава. Нетаняху упрекна Кери, че в момент, в който целият Близък изток е обхванат от пламъци, той произнася силно критична реч срещу Израел, и го нападна, че се е фокусирал върху израелските селища, а е обърнал малко внимание на насилието от страна на палестинците:
Израелците нямат нужда да бъдат поучавани за значението на мира от чуждестранни лидери! Никой не иска мир повече от хората на Израел. Израел остава ангажиран с намирането на решение на различията между нас и палестинците чрез директни преговори.
Американският държавен секретар Джон Кери представи визията на администрацията на Барак Обама за израело-палестинския конфликт и за намиране на решение, в която подчерта, че единственият начин да се осигури дълготраен мир между Израел и палестинците е да се договори двудържавно решение.
В комюнике, разпространено след речта на Джон Кери, палестинският президент Махмуд Абас заявява, че е готов за подновяване на мирните преговори с Израел, още в минутата, в която израелското правителство се съгласи да прекрати заселническите си дейности.


description: Да правят само хубави неща, да вярват в себе си и да работят с желание - това пожела на слушателите на "12+3" Наталия Футекова, избрана за най-изявена личност в областта на академичното лидерство.Правя с огромно желание и голяма енергия всичко, с което се занимавам. Създадохме...

title: Наталия Футекова: Младите хора могат да се развият и тук

maintext:
play
pause
stop
mute
unmute
max volume / Интервю на Людмила Железова с Наталия Футекова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Да правят само хубави неща, да вярват в себе си и да работят с желание - това пожела на слушателите на "12+3", избрана за най-изявена личност в областта на академичното лидерство.
Правя с огромно желание и голяма енергия всичко, с което се занимавам. Създадохме уникална за България специалност и магистърска програма. Правим всичко възможно младите да останат у нас и да бъдат полезни. В България наистина има добро образование, могат да се развият и тук, каза Футекова.
Много вузове вече имат западен модел на управление. За младите хора наистина се предлагат много възможности в частните университети.
Смятам, че държавните университети не трябва да се субсидират от държавата, за да предлагат по-добро образование, категорична е Футекова.
Помага ми най-вече това, че съм много отговорна, а също и желанието, което влагам.
Мисля, че е въпрос на характер, но и на възпитание, добави Футекова.
Тя смята, че младите хора имат нужда от примери.
Цялото интервю с Наталия Футекова чуйте в звуковия файл.


description: Икономиката на Франция нарасна вяло през третото тримесечие в резултат на поредни слаби потребителски разходи, стагнация на бизнес инвестиции и влошаваща се туристическа индустрия в резултат на терористичните атаки в страната, показват окончателни данни на официалната...

title: Очаквано слабо подобрение на френския икономически растеж през третото тримесечие

maintext:
Икономиката на Франция нарасна вяло през третото тримесечие в резултат на поредни слаби потребителски разходи, стагнация на бизнес инвестиции и влошаваща се туристическа индустрия в резултат на терористичните атаки в страната, показват окончателни данни на официалната френска статистика Insee.
Брутният вътрешен продукт на втората по сила икономика в еврозоната нарасна през периода юли - септември с 0,2% спрямо второто тримесечие, когато френската икономика се сви с 0,1 на сто, като данните съвпадат с предишната оценка на националната статистика.
Трябва да се има предвид, че терористичната атака на 14-и юли в Ница оказа негативно влияние върху цялата туристическа индустрия в страната и то точно преди обичайния пиков летен сезон. В същото време вотът във Великобритания на 23-ти юни за напускане на ЕС и последвалата рязка обезценка на британската лира в това число и спрямо еврото, пък постави въпросителни за износа на Франция към един от основните ѝ търговски партньори на фона на нестабилност и във вътрешното търсене.
Всичко това накара френските потребители, които са основен двигател за икономическия растеж в страната, да останат нерешителни през третото тримесечие, като разходите на домакинствата се повишиха с едва 0,1% след тяхна стагнация през предишното тримесечие. В същото време бизнес инвестициите на френските компании останаха на нивата от второто тримесечие, когато те се свиха с 0,2 на сто.
Нетната международна търговия на страната пък отне около 0,6% от растежа на БВП през третото тримесечие, тъй като вносът нарасна доста по-съществено от износа. Вносът във Франция се повиши на тримесечна база с 2,5% след спад с 1,5% през второто тримесечие, докато износът се повиши с едва 0,7%, след като през трите месеца до края на юни се сви с 0,1 на сто.
Растежът на БВП на Франция на годишна база обаче се забави по-рязко през третото тримесечие до 1% от 1,3% през второто тримесечие и под предходна оценка на Insee за повишение с 1,1 на сто.
Междувременно Insee представи по-добри от очакваното данни за френските потребителски разходи през ноември.
Разходите на домакинствата нараснаха с 0,4% на месечна база при очаквания за скромно повишение с 0,1 на сто и след техен ръст с 0,8% през октомври (слаба низходяща ревизия от скок с 0,9%). На годишна база потребителските разходи във Франция нараснаха през ноември с цели 3,3%след повишение с 1,8% месец по-рано и очаквания за повишение с 2,4%.
Трябва да се има предвид, че потребителските разходи са основен двигател за растежа на френската икономика, като тяхното солидно повишение за втори пореден месец е сякаш сигнал за засилването на втората по сила икономика в еврозоната през последното тримесечие на годината след нейното слабо представяне през лятото.


description: През третото тримесечие икономиката на Великобритания забави своя растеж доста по-сдържано от очакваното въпреки първоначалния шок, предизвикан от гласуването на британците в края на юни за напускане на ЕС, показват окончателни данни на британската официална статистика ONS. ...

title: Добър растеж на британската икономика през третото тримесечие въпреки Брекзит

maintext:
През третото тримесечие икономиката на Великобритания забави своя растеж доста по-сдържано от очакваното въпреки първоначалния шок, предизвикан от гласуването на британците в края на юни за напускане на ЕС, показват окончателни данни на британската официална статистика ONS.
Брутният вътрешен продукт на Острова се разшири през периода юли – септември с 0,6% спрямо второто тримесечие, когато беше отчетен необичайно солиден растеж от 0,7%, докато предходна оценка на ONS беше за растеж от 0,5% през третото тримесечие.
На годишна база БВП на Великобритания нарасна с 2,2%, но при предходна оценка за повишение с 2,3% и след растеж с 2,1%, отчетен през предходното тримесечие.
Британската статистика отбеляза, че икономиката е била подкрепена до голяма степен от потребителските разходи, които са компенсирали слабото представяне на износа. Британският експорт се понижи с 2,6% след негов спад с 1,0% през второто тримесечие, докато вносът нарасна през третото тримесечие с 1,4% след повишение с 1,3% през трите месеца до края на юни. В същото време бизнес инвестициите забавиха растежа си от 1,0% до 0,4%, селскостопанското производство се сви с 0,7%, а промишленото производство - с 0,8%. Секторът на услугите пък нарасна с 1,0% на тримесечна база при предходна оценка за повишение с 0,8%, докато строителството се сви с 0,8%, а не с 1,1%, каквито бяха предишните оценки на ONS.
Последните данни вероятно ще бъдат приветствани от британския премиер Тереза Мей, която заяви преди време, че ще стартира официалните преговори за напускането на ЕС до края на март 2017-а година.


description: Централизираната система за издаване на билети и резервации в реално време за ползване на услугите на "БДЖ Пътнически превози" ЕООД беше официално сертифицирана от Българския институт по метрология, съобщиха от Министерството на транспорта.Системата се ползва от всички...

title: Институтът по метрология сертифицира система за издаване на билети на БДЖ

maintext:
Централизираната система за издаване на билети и резервации в реално време за ползване на услугите на "БДЖ Пътнически превози" ЕООД беше официално сертифицирана от Българския институт по метрология, съобщиха от Министерството на транспорта.
Системата се ползва от всички жп гари и бюра в страната и обслужва всички жп дестинации в България. Чрез нея се предоставя възможност за купуване на билети и от кондуктора във влака. Тя е достъпна чрез интернет от всяка точка в света.


authors: Латинка Светозарова - Кор. На Бнр В Плевен

description: Данъчните власти в Плевен събраха 58 милиона лева от просрочени данъци и осигуровки. Близо 200 000 лева са реализирани от продажба на имущество на длъжници. Събраните просрочени задължения тази година са с 10 милиона лева повече от миналата година. Според експертите това се дължи и...

title: Данъчните в Плевен събраха 58 млн. лева просрочени данъци и осигуровки

maintext:
Данъчните власти в Плевен събраха 58 милиона лева от просрочени данъци и осигуровки. Близо 200 000 лева са реализирани от продажба на имущество на длъжници.
Събраните просрочени задължения тази година са с 10 милиона лева повече от миналата година. Според експертите това се дължи и на промените в Данъчно-осигурителният процесуален кодекс, в които са съкратени и опростени процедурите.
През цялата година приходната администрация проведе няколко кампании за ранно уведомяване на своите клиенти от област Плевен за техните публични задължения както по телефона, така и чрез електронна поща. Така се стимулират доброволните плащания и своевременното погасяване на нововъзникналия дълг.


description: Русия е покрила близо една трета от потреблението на газ в Европа през 2016 година - невиждано досега ниво, достигнато въпреки напрежението с Европейския съюз. Това съобщиха представители на ръководството на "Газпром", цитирани от Франс прес. Ръководството на компанията оцени...

title: През тази година Русия е покрила близо една трета от потреблението на газ в Европа

maintext:
Русия е покрила близо една трета от потреблението на газ в Европа през 2016 година - невиждано досега ниво, достигнато въпреки напрежението с Европейския съюз. Това съобщиха представители на ръководството на "Газпром", цитирани от Франс прес. Ръководството на компанията оцени пазарния си дял в Европа през 2015 г. на 31 процента, което още тогава беше рекорд.
От месеци "Газпром" изтъква добрите си резултати като доказателство, че Евросъюзът не може без руски газ, въпреки че Брюксел и някои страни членки се противопоставят през последните години на проекти за нови руски газопроводи. Европейската комисия подозира руската държавна компания в злоупотреба с доминираща позиция и в продаване на газ на завишени цени на осем държави членки от Източна Европа, отбелязва Франс прес.


description: Миграцията на думите може да помогне на миграцията на хората. Ако умеят и на двата бряга да ги разберат, да проумеят смисъла в тях, това до голяма степен може да сближи цивилизациите. Това каза в интервю за "Хоризонт" поетът и преводач Хайри Хамдан. Според него емигрантът...

title: Хайри Хамдан: Миграцията на думите може да сближи цивилизациите

maintext:
play
pause
stop
mute
unmute
max volume / Интервю на Ирина Недева с Хайри Хамдан Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Хайри Хамдан
Миграцията на думите може да помогне на миграцията на хората. Ако умеят и на двата бряга да ги разберат, да проумеят смисъла в тях, това до голяма степен може да сближи цивилизациите. Това каза в интервю за "Хоризонт" поетът и преводач. Според него емигрантът намира себе си за жертва на две общества.Хайри Хамдан е роден на Западния бряг на река Йордан, а през 80-те идва да учи в България. Неотдавна той направи първата по рода си антология на съвременната българска поезия на арабски език . Сега подготвя подобен сборник с проза.
Хайри Хамдан изпраща 2016 година с поетичната си книга "Един живот не е достатъчен". Пише предимно на български. Много малко от стиховете му са на арабски, но при прозата е обратното. Запитан има ли арабско влияние в поезията му Хамдан признава, че поезията е много силен емоционален заряд, а той в случая идва от средата, в която се намира.
Казва, че съвременният човек непрекъснато тича, бърза занякъде и не може да види детайлите около себе си:
Усмивката на детето, едно коте на пътя, което може би има нужда от малко грижи. Тези подробности се губят.
Хамдан определя съвременния свят като много тревожен:
Трудно може да се намери вътрешен покой. Кът, където човек да седне и да знае, че за два-три часа нищо няма да го тревожи и да го извади от това уединение. Може да звънне телефонът няколко пъти. А всеки човек има нужда от тези минути, от този период от време. Просто да забрави всичко и да обръща внимание на малките детайли около себе си. Тишината понякога е красива, понякога е много шумна, зависи от състоянието на човека.
Според Хайри Хамдан поетът задава пространство за размисъл.
И поставихме високи бариери, полицаи, пропускателен пункт пред портите на нашите сънища, пише той в най-новата си книга.
Цялото интервю с Хайри Хамдан слушайте в звуковия файл.


description: Селекционерите на водещите национални отбори трябва да участват в процеса по определяне на новия формат на световните първенства, категоричен е Йоаким Льов. Треньорът на германците е против предложението календарът за мачове на националните отбори да бъде увеличен и...

title: Льов е против повече отбори на световни първенства и повече мачове

maintext:
Селекционерите на водещите национални отбори трябва да участват в процеса по определяне на новия формат на световните първенства, категоричен е Йоаким Льов. Треньорът на германците е против предложението календарът за мачове на националните отбори да бъде увеличен и световните финали да включват повече отбори.
Със сигурност селекционерите трябва да участват повече, когато се обсъждат чисто спортните аспекти във футбола - каза Льов. - Разбира се, има си и граници за подобно нещо. ФИФА и УЕФА са отговорни за тези неща. Те трябва да намерят баланса. Когато имаш толкова добър продукт като футбола, трябва да намериш точно този баланс, за да задържиш качеството му на високо ниво.
Съветът към ФИФА ще заседава по предложението за увеличаване на отборите на световни първенства на 10 януари. Според Льов обаче, настоящата схема на турнира го прави напълно балансиран.


description: Осемгодишната София Иванова, която с песента си "Моята родина" успя да разплаче много българи по света, учи флейта и пиано в националното училище по изкуства "Добри Христов". Започва да пее, когато за първи път отива на хор, а сега участва в хор  "Морски ...

title: София Иванова: Духът на всеки човек се превръща в звезда

maintext:
play
pause
stop
mute
unmute
max volume / Репортаж на Даниела Стойнова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
София Иванова
Осемгодишната, която с песента си " Моята родина " успя да разплаче много българи по света, учи флейта и пиано в националното училище по изкуства "Добри Христов". Започва да пее, когато за първи път отива на хор, а сега участва в хор "Морски звездички".
Обича да слуша детски песнички, харесва още свиренето, рисуването, плуването и фигурното пързаляне.
София вярва, че всеки човек има своя звезда, която го закриля:
Защото знам, че всеки човек има свой дух и духът му се превръща в звезда.
Софи обаче не знае коя е нейната, защото са твърде много.
За Новата година тя пожелава на всички:
Да са живи и здрави, да обичат музиката, да няма лоши хора по света, децата да бъдат винаги щастливи, а възрастните - да живеят до много времена.
За срещата на Даниела Стойнова със София Иванова чуйте в звуковия файл.


description: Сблъсъци избухнаха между силите на сирийското правителство и опозиционни бойци край Дамаск, въпреки обявеното в страната прекратяване на огъня, което влезе в сила в полунощ, предаде АФП. Сирийският Център за наблюдение на човешките права съобщи, че не е ясно кой е започнал...

title: Въоръжени сблъсъци избухнаха край Дамаск в нарушение на примирието

maintext:
Сблъсъци избухнаха между силите на сирийското правителство и опозиционни бойци край Дамаск, въпреки обявеното в страната прекратяване на огъня, което влезе в сила в полунощ, предаде АФП.
Сирийският Център за наблюдение на човешките права съобщи, че не е ясно кой е започнал сраженията в региона Уади Барада и добави, че хеликоптери на правителството обстрелват областта.


description: По повод едностранното прекратяване на договора с БНР от страна на сдружението за колективно управление на авторските права на композитори, автори на литературни произведения, свързани с музика, и музикални издатели "Музикаутор"ИЗЯВЛЕНИЕ НА ГЕНЕРАЛНИЯ ДИРЕКТОР НА...

title: Монополистът "Музикаутор" блокира Българското национално радио

maintext:
По повод едностранното прекратяване на договора с БНР от страна на сдружението за колективно управление на авторските права на композитори, автори на литературни произведения, свързани с музика, и музикални издатели "Музикаутор"
ИЗЯВЛЕНИЕ НА ГЕНЕРАЛНИЯ ДИРЕКТОР НА БЪЛГАРСКОТО НАЦИОНАЛНО РАДИО АЛЕКСАНДЪР ВЕЛЕВ
С настъпването на Новата година в програмите на Националното радио няма да може да звучи съвременна музика – причината е едностранното прекратяване на договора с БНР от страна на „Музикаутор“ и забраната от страна на сдружението в ефира да звучи музика, чиито права се държат от него. „Музикаутор“ е сдружение за колективно управление на авторски права, което представлява една много голяма част от авторите на музикални произведения и свързаните с тях литературни произведения. Защо се стигна до тук? През последните 6 месеца Българското национално радио води безрезултатно преговори с „Музикаутор“. Възползвайки се от монополното си положение, „Музикаутор“ настоява за трикратно увеличение на парите, заплащани от Радиото за авторски права на музикални произведения. Ние в БНР сме обединени около позицията, че не можем да приемем безпрецедентното искане на „Музикаутор“. То е непосилно за бюджета на БНР и не почива на икономическите реалности. Парите, отпуснати на Радиото от държавния бюджет, са непроменени, което означава, че ако приемем искането на „Музикаутор“, ние трябва да пренасочим средства, като например да закрием една от регионалните ни програми, което би нарушило интересите на обществото и би накърнило обществената мисия на Радиото.
БНР е обществена медия, призвана да бъде и национална културна институция. Националното радио поддържа 6 музикални състава – Симфоничен оркестър, Биг бенд, Смесен хор, Детски радиохор, Оркестър за народна музика и музикална група „Радиодеца“. Всички те прославят България и българските творци не само у нас, но и далеч зад граница. Ние работим в тясно сътрудничество с българските композитори, с българските изпълнители и се прекланяме пред труда и таланта на нашите творци. Наясно сме с недоброто заплащане на авторския труд и затова на радиопазара у нас сме най-големият платец на авторски права. БНР предложи на „Музикаутор“ за 2017 година увеличение на средствата с 20 процента. Предложението ни бе отхвърлено. Необоснованото искане за драстично увеличение на парите за музикални права поставя БНР в затруднено положение. До уреждането на взаимоотношенията ни с „Музикаутор” в нашите програми ще звучат единствено изпълнения, чиито права са погасени по давност – класическа музика, джаз и автентичен фолклор. Обръщам се към Вас с молба да проявите разбиране и да останете верни на програмите на БНР.
Изявлението можете да чуете и в звуковия файл


authors:
Кирил Фалин - Кор. На Бнр В Кюстендил
Автор

description: Продължава огледът в рудник "Бобов дол", където тази сутрин при инцидент загина 51-годишен миньор. В разследването са се включили и следователи от окръжната следствена служба в Кюстендил.Разследването за причините на инцидента, станал на ниво 585 метра под земята на...

title: Миньор загина в рудник "Бобов дол"

maintext:
Продължава огледът в рудник "Бобов дол", където тази сутрин при инцидент загина 51-годишен миньор. В разследването са се включили и следователи от окръжната следствена служба в Кюстендил.
Разследването за причините на инцидента, станал на ниво 585 метра под земята на обръщателната при маневра на машината, която разтоварвала въглища, продължава. Машината е притиснала мъжът, който се е оказал между вагонетките. След тежко нараняване е починал на територията на рудника, а не в болницата в Дупница, както беше съобщено първоначално. Загиналият миньор е от Бобов дол. Градът е потресен от поредния смъртен инцидент в мините. Според коментари, вероятно напрежението преди празниците, когато по правило се гони по-висок обем на производството на въглища, е една от причините за инцидента.


description: Охранителят, който вчера рани с нож 19-годишен младеж след подозрение за кражба в столичен мол, е задържан за 24 часа. Той може да бъде обвинен в опит за убийство.32-годишният мъж е изписан от "Пирогов", където бе приет след инцидента, защото също е бил ранен. Предстои държавното...

title: Охранителят, ранил с нож младеж в столичен мол, е задържан и може да бъде обвинен в опит за убийство

maintext:
Охранителят, който вчера рани с нож 19-годишен младеж след подозрение за кражба в столичен мол, е задържан за 24 часа. Той може да бъде обвинен в опит за убийство.
32-годишният мъж е изписан от "Пирогов", където бе приет след инцидента, защото също е бил ранен. Предстои държавното обвинение да реши дали да наложи прокурорско задържане за 72 часа и да поиска от съда постоянна мярка за неотклонение за охранителя.
Животът на пострадалия младеж е извън опасност. След операция той се възстановява в "Пирогов". Младежът има криминални регистрации за кражби и притежание на наркотици. Вчера той е бил забелязан от охранителя да краде в мола, между двамата възникнал спор, прераснал и в бой, при който младежът е намушкан с нож.


description: Да сме благодарни за това, което имаме - това беше сред празничните пожелания на писателя и доктор по философия Емилия Дворянова в интервю за предаването "12+3".Това, което се случва в света, преминава през всички с известна доза опасения, отбеляза Дворянова. В звуковия файл...

title: Емилия Дворянова: Да сме благодарни за онова, което имаме

maintext:
play
pause
stop
mute
unmute
max volume / Интервю на Людмила Железова с Емилия Дворянова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
- това беше сред празничните пожелания на писателя и доктор по философияв интервю за предаването "12+3".
Това, което се случва в света, преминава през всички с известна доза опасения, отбеляза Дворянова.
В звуковия файл можете да чуете цялото интервю на Людмила Железова с Емилия Дворянова.


description: Бившият португалски президент социалист Мариу Соариш отново е в критично състояние, предаде Франс прес, като се позова на говорител на болницата в столицата Лисабон, където той е настанен.92-годишният Соариш е бил върнат в интензивното отделение, от което беше изписан...

title: Мариу Соариш е в критично състояние

maintext:
Бившият португалски президент социалист Мариу Соариш отново е в критично състояние, предаде Франс прес, като се позова на говорител на болницата в столицата Лисабон, където той е настанен.
92-годишният Соариш е бил върнат в интензивното отделение, от което беше изписан вчера. Според негови близки той така и не се е възстановил напълно от настъпил през януари 2013 година енцефалит. Здравето му се влошило още повече след смъртта на неговата съпруга през юли миналата година.


authors:
Юлияна Корнажева
Автор

description: Комисията за енергийно и водно регулиране ще излезе с окончателно решение за цените на природния газ през следващото тримесечие. Предвижда се синьото гориво да поскъпне с близо 5 на сто от догодина. Така няма да се наложи скок на цените на парното и топлата вода през отоплителния...

title: КЕВР излиза с решение за цените на природния газ през следващото тримесечие

maintext:
Комисията за енергийно и водно регулиране ще излезе с окончателно решение за цените на природния газ през следващото тримесечие. Предвижда се синьото гориво да поскъпне с близо 5 на сто от догодина. Така няма да се наложи скок на цените на парното и топлата вода през отоплителния сезон. Това каза по време на обсъждането на цените преди дни председателят на енергийния регулатор Иван Иванов:
От 1-ви януари при потвърждаване на нашето решение няма да има промяна в цената на топлинната енергия. Считам, че не би могло да има различна цена. Основните искания са от страна на "Булгаргаз" за повишаване на тези пет процента, но ние имаме съвсем ясна защитна теза в интерес на потребителите.


description: Цената на природния газ се увеличава с 4.65% от 1 януари 2017 г и става е 280.20 лв. на 1000 куб. м без акциз и ДДС, реши КЕВР. В тази стойност не се начислява сумата за пренос през газопреносната мрежа и до определянето й по приетата вече от КЕВР нова методика клиентите ще заплащат за...

title: 4,65% поскъпване за природния газ от 1 януари

maintext:
Цената на природния газ се увеличава с 4.65% от 1 януари 2017 г и става е 280.20 лв. на 1000 куб. м без акциз и ДДС, реши КЕВР. В тази стойност не се начислява сумата за пренос през газопреносната мрежа и до определянето й по приетата вече от КЕВР нова методика клиентите ще заплащат за пренос 19.73 лв. на 1000 куб. м. „Булгаргаз” ще превежда тези пари за пренос на „Булгартрансгаз”.
Цената на топлото за българските потребители няма да бъде променяна от 1-ви януари 2017 г. за първото тримесечие, няма да бъде променена и цената на високоефективната еленергия, която произвеждат когенерациите. Няма да бъде променяна и добавката „задължение на обществото”, което означава, че няма промяна и за крайните потребители.


authors:
Даниела Бенишева
Автор

description: По традиция в първия ден на Новата година Виенските филхармоници отправят своя поздрав към света с традиционния си концерт, излъчван от Виена. На 1 януари 2017 в Златната зала Музикферайн ще се проведе 59-ият Новогодишен концерт на Виенската филхармония. За първи път на диригентския...

title: Густаво Дудамел дирижира Виенската филхармония на 1 януари 2017

maintext:
play
pause
stop
mute
unmute
max volume / Тази неделя - на 1 януари, в Златната зала Музикферайн ще се проведе 59-ият Новогодишен концерт на Виенската филхармония Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
По традиция в първия ден на Новата година Виенските филхармоници отправят своя поздрав към света с традиционния си концерт, излъчван от Виена.На 1 януари 2017 в Златната зала Музикферайн ще се проведе 59-ият Новогодишен концерт на Виенската филхармония. За първи път на диригентския пулт ще застане венецуелският маестро Густаво Дудамел. 35-годишният Дудамел ще бъде най-младият диригент в 76-годишната история на новогодишните концерти във Виена.Така той записва името си сред исторически фигури, като Клеменс Краус, Херберт фон Караян, Лорин Маазел, Зубин Мета, Николаус Харнонкурт, Клаудио Абадо, Жорж Претр, както и първия неевропеец, дирижирал на тези концерти - Сейджи Озава, а също и диригентите от поколението на родените през 40-те, като Рикардо Мути, Даниел Баренбойм и Марис Янсонс.Историята на новогодишните концерти на Виенската филхармония датира от 1939 г., като първият Новогодишен концерт се провежда на 31 декември в навечерието на новата 1940 г. Диригент на първия “истински” новогодишен концерт на 1 януари 1941 г. е дългогодишния ръководител на Виенската филхармония Клеменс Краус (1893-1954). Краус, който е един от най-големите защитници на творчеството на династията Щраус, продължава традицията до края на Втората световна война. През този тъмен период на австрийската история музиката на Щраус означава напомняне за Австрия, която е лишена от правото си на съществуване като самостоятелна държава. И днес музикантите на Виенската филхармония се стремят да бъдат не просто изпълнители на гениална музика, а и музикални посланици на страната си. На 1 януари те отново ще изпратят новогодишни пожелания от брега на Дунава за надежда, приятелство и мир в цял свят.За тези, които биха искали да присъстват в някоя от следващите години на виенския Новогодишен концерт трябва да знаят, че поради огромния интерес, билетите се продават само онлайн след участие в томбола. Всички желаещи трябва да се регистрират на страницата на филхармонията в периода 2 януари - 28 февруари. Цената на билетите е от 35 евро за правостоящи до 1090 евро за най-скъпите места на партера.И още една любопитен момент около концерта. За да могат да присъстват максимален брой хора, Новогодишният концерт се свири три пъти - на 30 декември е предпремиера, на 31 декември вечерта и „истинският“ Новогодишен концерт на 1 януари. Билетите и за трите концерта се продават чрез томбола.


authors: Мая Щърбанова - Кореспондент На Бнр В Добрич

description: Пет семейства в община Добрич ще получат пари за ин витро процедури от кампанията "Зрънце живот". Сумите са събрани от местни фирми. Печелившите двойки ще бъдат определени чрез жребий.Жребият ще бъде изтеглен в присъствието на кмета на община Добрич Йордан Йорданов,...

title: Кампанията "Зрънце живот" предоставя пари за ин витро процедури на пет семейства в община Добрич

maintext:
Пет семейства в община Добрич ще получат пари за ин витро процедури от кампанията "Зрънце живот". Сумите са събрани от местни фирми. Печелившите двойки ще бъдат определени чрез жребий.
Жребият ще бъде изтеглен в присъствието на кмета на община Добрич Йордан Йорданов, изпълнителния директор на местна фирма за производство на хляб и представител на Фондация "Искам бебе“. Дарението ще е в размер на 20 000 лева и ще бъде разпределено между 5 двойки с репродуктивни проблеми.


authors:
Мануела Манчева
Автор

description: В деня на Рождество Христово, за четвърта поредна година Симфоничният оркестър и Детският хор на БНР ще поднесат своя коледен подарък на публиката в зала „България“ и милионите телевизионни зрители и радиослушатели. На диригентския пулт ще застане Найден Тодоров, а...

title: Коледно матине „На Коледа с любов“ - директно предаване от зала „България“ на 25 декември от 11 часа

maintext:
В деня на Рождество Христово, за четвърта поредна година Симфоничният оркестър и Детският хор на БНР ще поднесат своя коледен подарък на публиката в зала „България“ и милионите телевизионни зрители и радиослушатели. На диригентския пулт ще застане Найден Тодоров, а солисти са трима известни и много обичани български певци: Еделина Кънева, Орлин Горанов и Орлин Павлов. Те ще изпълнят откъси от популярните мюзикъли: „Моята прекрасна лейди“ на Фредерик Лоу, „Йосиф и фантастичната му пъстра дреха“ от Андрю Лойд Уебър, „Целуни ме, Кейт“ на Коул Портър и др., както и традиционни коледни песни и творби на български композитори. С гласовете на Детския радиохор, ръководен от Венеция Караманова ще прозвучат любимите на публиката песни: „Joy to the world“, „Cantique de Noel“, „Елхичка“ и „Panis Angelicus“. Публиката също ще има и възможността да пее любимите си песни.
Отиващата си 2016 година е изпълнена с много щастливи творчески мигове за солистите и диригента Найден Тодоров. Споделиха го след генералната репетиция в Първо студио на БНР, а коледните им послания ще излъчим веднага след концерта на 25 декември по програма „Христо Ботев“.
Нека усетим заедно вълшебството на един от най-красивите християнски празници – Рождество Христово, oт зала „България“ или на живо в ефира на БНТ 2 и програма „Христо Ботев“, точно в 11 часа.


description: През декември общият показател на бизнес климата в България остава на нивото от ноември, когато нарасна с 0,6 пункта, показват резултати от последно за годината проучване на Националния статистически институт (НСИ). Подобрение на стопанската конюнктура е регистрирано в...

title: НСИ отчита стабилизация на бизнес климата в България в края на годината

maintext:
През декември общият показател на бизнес климата в България остава на нивото от ноември, когато нарасна с 0,6 пункта, показват резултати от последно за годината проучване на Националния статистически институт (НСИ). Подобрение на стопанската конюнктура е регистрирано в промишлеността и в строителството, докато в сектора на услугите и в търговията на дребно се отчита известно понижение.
Индексът, определящ бизнес климата в промишлеността, нараства през декември с 2,3 пункта спрямо ноември, когато регистрира подобрение с 1,9 пункта, в резултат на подобрените оценки и очаквания на промишлените предприемачи за бизнес състоянието на техните предприятия. В същото време обаче, осигуреността на производството с поръчки се оценява като леко занижена, което е съпроводено и с понижение очакванията за производствената активност през следващите три месеца.
Основната пречка, затрудняваща развитието на този отрасъл, продължава да бъде свързана с несигурната икономическа среда, затрудняващ дейността на 47,4% от промишлените предприятия.
По отношение на продажните цени в промишлеността, преобладаващите очаквания на мениджърите са те да останат без промяна през следващите три месеца, показва проучването на НСИ.
Графика на общия индекс за бизнес климата в България
През декември показателят "бизнес климат в строителството" се увеличава с 1,2 пункта (след солиден спад с 4,0 пункта месец по-рано) в резултат на благоприятните оценки и очаквания на предприемачите в сектора за бизнес състоянието на предприятията. Мненията им обаче относно настоящата строителна активност, както и техните прогнози за следващите три месеца са по-умерени.
Най-сериозният проблем, затрудняващ дейността на предприятията в този сектор, продължава да бъде свързан с несигурната икономическа среда, следван от конкуренцията в бранша.
По отношение на продажните цени в строителството, по-голяма част от мениджърите предвиждат запазване на тяхното равнище през следващите три месеца.
Националната статистика отчита в края на годината доста силен спад с 5,2 пункта на съставния показател "бизнес климат в търговията на дребно" (след негов скок с 3,2 пункта през ноември) в резултат на влошените оценки и очаквания на търговците на дребно за бизнес състоянието на техните предприятия въпреки типично добрия сезон за продажбите на дребно, свързан с предпразничното пазаруване преди посрещането на Коледа и на Нова година. Техните прогнози за обема на продажбите и на поръчките към доставчици през следващите три месеца са също по-резервирани.
Основните фактори, затрудняващи развитието на дейността в отрасъла, продължават да бъдат конкуренцията в бранша и недостатъчното търсене.
По отношение на продажните цени в отрасъла преобладаващите очаквания на търговците на дребно са за запазване на тяхното равнище през следващите три месеца.
През декември съставният показател "бизнес климат в сектора на услугите" бележи понижение с 1,3 пункта спрямо предходния месец главно поради по-неблагоприятните очаквания на мениджърите за бизнес състоянието на техните предприятия през следващите шест месеца. По-резервирани са и техните мнения относно настоящото и очакваното в бъдеще търсене на услуги.
И тук несигурната икономическа среда и конкуренцията в бранша продължават да бъда цитирани като основни фактори, затрудняващи развитието на бизнеса в този отрасъл, въпреки че последната за годината анкета отчита намаление на тяхното отрицателно въздействие.
Относно продажните цени преобладаващите очаквания на мениджърите в сектора на услугите са те да останат без промяна през следващите три месеца.
Резултатите от последното за годината проучване на НСИ показват стабилизация на общия бизнес климат недалеч от неговия 8-годишен връх, достигнат през юни (най-високо ниво от края на 2008 година), като този индикатор продължава да се задържа и над неговото дългосрочно осреднено ниво.


authors:
Анна-Мария Кръстева
Автор

description: Посрещнали святата нощ на Рождество ще отправим духовните си очи към Витлеем и заедно с обикновените пастири се поклоним пред яслите на родилия се в тях Цар на мира и любовта, огрял света със светлината на познанието. На мястото на ливана, златото и смирната поднесени Му от ...

title: Рождество Христово, което дава възможност за примиряването на човеците с Бога и помежду им

maintext:
Посрещнали святата нощ на Рождество ще отправим духовните си очи към Витлеем и заедно с обикновените пастири се поклоним пред яслите на родилия се в тях Цар на мира и любовта, огрял света със светлината на познанието. На мястото на ливана, златото и смирната поднесени Му от източните мъдреци, ние можем да му принесем в дар своята искрена вяра и пламенна любов, както и пречистените си души и сърца. Разговор с Силвана Павлова завеждаща Културно-масовата дейност в Съюза на глухите в България, доц. Калин Михайлов, поет и преподавател в Софийския университет „Св. Климент Охридски“, протойерей Николай Георгиев, свещеник на Българската православна църква, Софийска епархия, председател на Дружеството за религиозна и обществена подкрепа на лишените от свобода в България, част от Международната асоциация Prison Fellowship International, апостолическия екзарх на католиците от източен обряд монсеньор Христо Пройков, пастор Евгений Найденов секретар на Националния съвет на религиозните общности в България и художникът Христо Кърджилов.
25 декември, от 7.15 часа и от 10.00 часа


description: 2016 година беше голямо земетресение, беше много сериозна и проблемна с новото преселение на народите в Европа и в частност в България. Тепърва през 2017 ще виждаме резултатите. Този прочит на политическата година направи в предаването "Преди всички" политологът Борислав...

title: Борислав Виларов: 2016-а беше политическо земетресение

maintext:
Борислав Виларов
За пореден път очакваме поредния месия, който дойде да ни спаси и нещо да ни даде. Ако самите ние не си направим поука от решенията, които сме взимали в близкото минало, от грешките, няма кой да ни помогне, отбеляза той и допълни, че БСП за пореден път като гладна кокошка сънува просо.
В анализ на т.нар. "антисистемни нови проекти", Борислав Виларов посочи:
Нека не забравяме, че президентските и парламентарните избори са много различни. Да се намерят подходящи хора, достатъчно авторитетни, с възможност да финансират кампанията и в същото време да не са се окаляли до момента, не е лесно.
Тепърва ще видим потенциала на Христо Иванов, но времето до изборите е много малко, за да развие той своя проект, при положение, че това не е проект тип "Месия". От друга страна Радан Кънев няма този потенциал, който си въобразява, че има. Около него и около ДСБ има едно непрекъснато натрупване - те непрекъснато цепят дясното в своите амбиции да са най-отгоре.
Не знаем дали "на пазара" няма да излезе и Слави Трифонов. Това също е една енигма. Но по-важно там е да питаме какво мислят хората, които плащат музиката му. В края на краищата "пазарът" е такъв, какъвто ние искаме да бъде.
Улисани в тази междуличностна борба кой да води бащина дружина, крехката ни икономика става жертва на всичко това, смята Виларов. По повод встъпването в длъжност на новоизбрания държавен глава Румен Радев политологът заяви:
Създаването на правителство ще бъде знаково за това какво може да се очаква от Румен Радев като политика и накъде би повел България, защото гражданите малко го познават. Очевидно има съществена рола на руски фактори при избирането на генерал Радев да бъде кандидат. Дали има и американска "ръка" в това отношение? Напълно е възможно.
Относно факта, че лидерът на БСП Корнелия Нинова се е запознала с Румен Радев около неговата номинация, Виларов изтъкна:
Едва ли е случайно, че издигаш кандидат, когот не познаваш.
Цялото интервю чуйте в зувковия файл.


description: Едва 739 предприятия у нас работят с повече от 250 души. 366 хиляди са микрофирмите с персонал до 9 души, 24 хиляди фирми работят с до 50 души, а 4500 разполагат с между 50 и 250 души. Над 99% от всички регистрирани фирми са в сферата на малкия и средния бизнес. Това стана ясно от анализ на...

title: Пламен Пъчев: Макросредата за малкия бизнес не е добра

maintext:
play
pause
stop
mute
unmute
max volume / Интервю на Даниела Якова с доц. Пламен Пъчев Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Пламен Пъчев
Едва 739 предприятия у нас работят с повече от 250 души. 366 хиляди са микрофирмите с персонал до 9 души, 24 хиляди фирми работят с до 50 души, а 4500 разполагат с между 50 и 250 души. Над 99% от всички регистрирани фирми са в сферата на малкия и средния бизнес. Това стана ясно от анализ на преподавателя в Югозападния университет доц.за предаването "12+3".
Запитан как се развива малкият и средният бизнес, доц. Пъчев отбеляза:
Ние постоянно се молим на този сектор, произнасяме декларации, постоянно се опитваме да го стимулираме, но в крайна сметка нямаме нито качествена пазарна конкуренция, нито качествен пазар. Малките фирми са деградирали до едни структури със средна заетост 5.8 – 6 души и се занимават предимно с търговия, нямат високотехнологични продукти, имат слаб дял в износа и не са добре застъпени в наукоемките отрасли.
Очевидно в макросредата на българската икономика за 25 години преход не сме създали условия да направим тези фирми двигател на развитието, резервоар на работни места и силен участник създаването на брутния вътрешен продукт, обобщи Пламен Пъчев.
Цялото интервю слушайте в звуковия файл.


description: Кралица Елизабет Втора не присъства на Коледната служба, защото все още се възстановява от тежка настинка, съобщи Бъкингамският дворец. Говорител заяви, че кралицата все пак ще участва в семейните коледни тържества. Очаква се други членове на кралското семейство да...

title: Британската кралица Елизабет Втора не присъства на Коледната служба

maintext:
Кралица Елизабет Втора не присъства на Коледната служба, защото все още се възстановява от тежка настинка, съобщи Бъкингамският дворец.
Говорител заяви, че кралицата все пак ще участва в семейните коледни тържества.
Очаква се други членове на кралското семейство да присъстват на службата в Сандрингам, графство Норфолк.


description: Група плевенски деца дари и се включи със събрани от тях средства в инициативата "Българската Коледа". Учениците, които живеят на една улица, изпратиха 120 лева и написаха в писмо до президента, че искат да помогнат за да станат болните деца пълноценни граждани на...

title: Плевенски деца се включиха със събрани от тях средства в "Българската Коледа"

maintext:
Група плевенски деца дари и се включи със събрани от тях средства в инициативата "Българската Коледа". Учениците, които живеят на една улица, изпратиха 120 лева и написаха в писмо до президента, че искат да помогнат за да станат болните деца пълноценни граждани на Родината.
Парите децата събраха от организираната през лятото детска олимпиада на улица "Гълъбец".
Две от децата - Калоян Тодоров и Огнян Бояджиев допълват:
Сумата е 120 лева, не е достатъчна, но смятам, че би помогнала на тези деца.
Стигнахме до решението да сложим кутии за дарения на двата края на улицата и решихме да бъде за Българската Коледа. Нашата улица се казва "Гълъбец", тя носи името на гълъба, а гълъба е символ на доброто. Ние искаме да помогнем на тези деца с хронични заболявания и искаме да са като нас.


description: Всеки ден в социалната трапезарияп към Ловчанската митрополия се хранят 20 нуждаещи се възрастни хора. Храната се приготвя от 30 доброволци. Продуктите се доставят от църквата и от дарения. Социалната трапезария работи от десет години. Йовка Николова, която готви в трапезарията,...

title: Социална трапезария към Ловчанската митрополия храни възрастни хора

maintext:
play
pause
stop
mute
unmute
max volume / Репортаж на Пламен Христов Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Йовка Николова
Всеки ден в социалната трапезарияп към Ловчанската митрополия се хранят 20 нуждаещи се възрастни хора. Храната се приготвя от 30 доброволци. Продуктите се доставят от църквата и от дарения. Социалната трапезария работи от десет години., която готви в трапезарията, разказва:
Готвим по график, всеки ден, само обедно меню и то едно ядене с хляб, понякога има и десерт. Всичките продукти са помощи за църквата. Готвим за 20 възрастни хора и самотни, с много ниски пенсии. Тежкоболните, когато времето е много лошо, понякога отсъстват, но пък ние намираме човек, който да им го занесе.
Не можем да приемаме повече желаещи, въпреки че има много кандидати, допълва Николова:
Капацитетът е на църквата, битовите нужди тук не позволяват да има повече посетители. Правим добро на Господа, и за нас, и за тях. В тези времена не можем един без друг и все някой на някого трябва да помогне с нещо, кой с каквото може. Даже имаме колежки - самите те купуват продуктите и готвят с техни продукти, но не всички можем.
Правим едно добро на възрастните хора, споделя и Донка Богданова, също работеща в трапезарията:
Не ми тежи, напротив, много ни е приятно, че даваме от себе си за тези хора.
Веднъж месечно в социалната трапезария готвят и децата, които секретарят на Ловчанската митрополия отец Любомир Казашки обучава в православие.
И днес нуждаещи се възрастни хора от Ловеч получиха топъл обяд в социалната трапезария:
Доволна съм. Добре се справя персоналът. Нека така да продължават, да има такива кухни и на други места.
Храната е добра, вкусна е, винаги е топла. Дават хляб. Доволно има, даже хартисва.
Да са живи и здрави! Като сме с малки пенсии, какво да правим? 160 лева - сега тока ли, лекарствата ли, водата ли? На някои им се струва странно, но въпреки всичко преживяваме.


authors:
Димитрина Кюркчиева
Автор

description: Не си отивай, ще ми бъде тъжно без твоите ръце. Не си отивай, ще ми бъде тъжно без твоите единствени ръце. Не си отивай, аз ще ти направя най-страшното признание. Под мостовете не шумят реки, когато ти не си със мен. Пристанищата са най-мръсно доказателство за липса на море, когато теб...

title: 100-годишнината на поета Иван Пейчев в „Артефир”

maintext:
play
pause
stop
mute
unmute
max volume / Чуйте разговора в „Артефир“ с Гергана Рачева Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Това е оригиналното стихотворение на Иван Пейчев, по което Митко Щерев създаде песен, а Васил Найденов я направи хит през 80-те години на миналия век. Песента от филма “Адаптация” (1981, режисьор Въло Радев) и сега е любима на мнозина, но никак не са много онези, които знаят оригинала и автора на текста Иван Пейчев.Поетът Иван Пейчев е роден на 16 декември 1916 г. в Шумен. В периода 1949 – 1955 година работи като кадровик в Димитровград и библиотекар в Калофер. От лятото на 1955 до есента на 1964 г. завършва пиесата „Всяка есенна вечер“, която е превеждана, издавана и поставяна в чужбина. През 1958 година дебютира като драматург с друга своя пиеса - „Ковачи на мълнии“. През пролетта на 1959 година написва пиесата„Денят след най-кратката нощ“.От 1966 г. работи като драматург в Сатиричния театър в София.Отива си след продължително боледуване на 9 юли 1976 година.На малцина е известен и фактът, че Иван Пейчев е блестящ поет, но “неблагонадежден в очите на властта. В онези преддеветосептемврийски години е затворен за известно време в лагера “Свети врач”, откъдето го измъква един шуменски лекар” /Божидар Кунчев, “Далечно плаване”, Изд. “Български писател”, 1986./В рубриката „Литературен наблюдател” на „Артефир” отбелязваме стогодишнината на големия български поет Иван Пейчев.


description: Българският волейболист Николай Николов напусна руския Енисей (Красноярск), съобщават руските медии. Договорът на национала е прекратен по взаимно съгласие. От Енисей потвърдиха, че Николов е изтъкнал лични причини като повод за прекратяване на контракта си с клуба.Опитният...

title: Николай Николов напусна "Енисей"

maintext:
Българският волейболист Николай Николов напусна руския Енисей (Красноярск), съобщават руските медии. Договорът на национала е прекратен по взаимно съгласие.
От Енисей потвърдиха, че Николов е изтъкнал лични причини като повод за прекратяване на контракта си с клуба.
Опитният център премина в тима от Красноярск през октомври тази година.


description: Вместо да очакваме на Земята сигнали от звездни цивилизации, през 2018 година процесът ще бъде обърнат - ние ще сме тези, които ще отправяме своите послания към извънземния разум, пише в. "Дейли мейл". Организацията с нестопанска цел METI /Messaging Extraterrestrial Inteliigence" със седалище...

title: Ще изпращаме послания с инструкции за извънземните

maintext:
Вместо да очакваме на Земята сигнали от звездни цивилизации, през 2018 година процесът ще бъде обърнат - ние ще сме тези, които ще отправяме своите послания към извънземния разум, пише в. "Дейли мейл".
Организацията с нестопанска цел METI /Messaging Extraterrestrial Inteliigence" със седалище в Сан Франциско ще се опита да се свърже със "зелените човечета", докато те са си още у дома, изтъкна ръководителят на METI Дъглас Вакош. Сега специалистите умуват над това кой е най-добрият начин да бъдат приветствани извънземните, получили нашия зов за контакт. За целта е нужно да бъдат изпращани по-комплексни сигнали в космоса. Според Вакош извънземният разум очаква от нас ясен сигнал, че желаем да общуваме.
МETI възнамерява да осъществи своето първо радиопредаване в края на 2018 година. Посланието ще съдържа базисни математически и научни понятия. В сигнала ще се включи и ръководство с инструкции, така че извънземните по-лесно да дешифрират нашите послания.